Diana Morant participa en la Taula rodona 'Comunitat Valenciana: Ambaixadors d'Hospitalitat'
19 gener 2018

## Diana Morant participa en la Taula rodona 'Comunitat Valenciana: Ambaixadors d'Hospitalitat'19 gener 2018Última actualització: 14 juliol 2025

![](../gestion/img/IMG_07921.jpg)  
  

 L'estand de la Comunitat Valenciana a Fitur LGBT s'ha omplert de públic aquest matí per escoltar a destacats ambaixadors d'hospitalitat que han participat en una taula rodona en la qual han donat a conéixer la diversitat d'oferta dels seus destins, i deixat constància que som una comunitat oberta, inclusiva i on tothom té cabuda.  
  
Així ho ha destacat la directora general de Turisme, **Raquel Huete**, que ha estat l'encarregada de presentar i moderar aquesta trobada.  
  
En l'encontre ha participat l'alcaldessa de Gandia, **Diana Morant**, qui ha destacat que Gandia és "_una ciutat moderna, oberta, lliure, hospitalària, acollidora, solidària, integradora, amable, culta, diversa i educada en la qual tothom, sense distinció i discriminació de cap tipus, per descomptat que té cabuda_".  
Morant ha afegit: "_Gandia és una ciutat de valors que abraça al turista i comparteix amb ell els seus bells recursos. Gandia és perfecta per viure, per fer turisme els 365 dies de l'any i per experimentar vivències úniques amb qui es vullga i les vegades que es vullga. De Gandia t'enamores i és una ciutat per enamorar-sense etiquetes ni distincions_".  
L'alcaldessa ha al·ludit a la capitalitat cultural valenciana de la ciutat i ha repassat atractius com la Cova del Parpalló, els Clàssics o els Borja.  
  
Per la seua banda, la regidora de Turisme de Torrevella, Fanny Serrano, ha assenyalat que el seu municipi és una destinació acollidor o la regidora de Turisme d'Elx, Mireia Mollà, que ha presentat el festival LGBT Life costat de la directora de la institució firal d'Alacant, Esther Guilabert.  
  
De la mateixa manera, també han participat en aquesta trobada Salvador Andreu, del patronat provincial de Turisme de Castelló; Kike Sacristán, de l'associació valenciana d'empresaris LGBT i Sants Torres, representant de l'associació de Turisme LGBT de Benidorm.